Намеснік старшыні райвыканкама Святлана Езерская вітала герояў мерапрыемства, іхніх блізкіх. Яна падкрэсліла, што педагогі, настаўнікі, выхавацелі ў дзіцячых садках робяць вельмі важную справу – цагліну за цаглінай кладуць у фарміраванне асобы, грамадзяніна. “Мы ўсе ведаем, што кожнае дзіця ў садку, вучань – у школе, студэнт – у вну – гэта асоба са сваім характарам, светапоглядам і прынцыпамі. І зусім няпроста бывае знайсці агульную мову, зацікавіць яго. Але зрабіць гэта трэба. І вам, паважаныя сябры, гэта з поспехам атрымліваецца дасягнуць. Вы, на мой розум, з’яўляецеся другімі пасля бацькоў, тымі, чый аўтарытэт павінен быць з разраду бясспрэчных. І калі вы дасягаеце гэтага сваім прыкладам, справамі, калі аддаецеся рабоце з галавой — мы з боку бацькоў, калег здымаем капялюш”, — казала Святлана Аляксандраўна.